„LIGA KRALJEVA 2019."

Preambula
Parovi su fiksni (prijedlog organizatora uz suglasnost igrača). Cilj je što neizvjesnija liga tj. što izjednačeniji parovi. Mečevi se igraju jednom tjedno, načelno petkom u 18 sati (ljeti kasnije, 19h pa 20h), ili po dogovoru tijekom tjedna (najkasnije do petka). Mečevi se odigravaju istovremeno petkom navečer sa ciljem omogućavanja druženja uz mirise i okuse sponzora. 
Kraljevski zakon 1 – PAROVI 
Ekipa broji dva ili tri člana. U pravilu igraju prva dva nabrojena igrača, a kod spriječenosti, uključuje se treće nabrojeni igrač. 
Ako ekipa odustane od natjecanja (put na Mjesec ili iz sličnog razloga), igrači se mogu priključiti drugoj ekipi kao zamjene, uz suglasnost organizatora.

Kraljevski zakon 2 - ODIGRAVANJE MEČEVA 
Mečevi se igraju petkom u 18 sati (ljeti kasnije, 19h pa 20h). Ekipa koja ne može igrati petkom, javit će se organizatoru s prijedlogom mogućega termina. Mogući termin je bilo kada prije predviđenog meča u petak. Protivnička ekipa nije dužna prihvatiti drugi termin, ali se čvrsto sugerira na izlaženje u susret. Sva komunikacija u vezi dogovaranja termina se odvija preko organizatora kako bi organizator donio pravilnu odluku o bodovanju u spornim situacijama. Ekipa koja ima potrebu odigrati ranije planirani meč obavezno se mora pravovremeno javiti organizatoru koji će s protivničkom ekipom dogovoriti vrijeme odigravanja meča. 
U pravilu, krivac za neodigrani meč je onaj koji ne dođe u petak na teren, ako nije drugačije dogovoreno. Ako organizator primijeti zlu namjeru, ima pravo kazniti obje ekipe za neodigrani meč.   

Kraljevski zakon 3 - PRAVILA LIGE, BODOVANJE 
Liga se igra po sistemu svatko sa svakim.  Pobjednik je onaj koji osvoji dva seta (kod 1:1 igra se treći set) i osvaja tri boda. Poražena ekipa nagrađuje se sa jednim bodom. Vrhovni teniski bogovi (Berini) odlučili su da zabranjuju neodigravanje mečeva. Zabranjuju!!! Kad bi se netko suprostavio toj odluci bit će drastično kažnjen, u prvom redu velikom nulom, a bogovi će smisliti i druge kazne. Ona jadna ekipa koja je "pobijedila" bez borbe dobit će 2 boda.
Skraćena verzija:
Pobjeda - 3 boda
Pobjeda bez borbe - 2 boda
Poraženi (odigrani meč) - 1 bod
Odgovoran za neodigrani meč  - 0 bodova

kraljevski zakon 4  - „PARE NISU PROBLEM, PARA NEMA“ 
Učešće u ligu je 100 kuna po ekipi (primamo samo cash). 
Teren se plaća razmjerno. Nečlanovi plaćaju dvostruku tarifu prema redovnom pravilniku Kluba. 
Domaćin (prvi naveden u rasporedu odigravanja) dužan je osigurati nove loptice za svaki meč.

Kraljevski zakon 5 – NAGRADE 
[bookmark: _GoBack]Ekipa s najviše bodova osvaja titulu „Kraljeva“ i nagrađuje se drugim bogatim nagradama, između ostalog putovanjem oko svijeta u vlastitom trošku. 
Organizator preuzima obvezu animiranja sponzora kako bi nagradili ekipe koje su odigrale sve mečeve.

Kraljevski zakon 6  –  „ONO SITNIM SLOVIMA...“ 
Na kraju lige, ako dvije ekipe imaju isti broj bodova, pobjednik će se odrediti prema broju dobivenih i izgubljenih setova. Ako je i tada izjednačeno, gledat će se gem razlika. 
Odigrani meč – računa se stvarna set i gem razlika.
Neodigrani meč: odgovornoj ekipi broji se MINUS 2 seta i MINUS 12 gemova
Neodigrani meč: ekipi koja nije odgovorna za neodigrani meč broji se PLUS 1 set i PLUS 6 gemova.


Kraljevski zakon stupa na snagu danom donošenja, a toliko je dobar da bi trebao važiti još od stoljeća sedmog...

